CELEX: 62017TN0742
Language: mt
Date: 2017-11-09 00:00:00
Title: Kawża T-742/17: Rikors ippreżentat fid-9 ta’ Novembru 2017 – Kim et vs Il-Kunsill

15.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/28
            
         Rikors ippreżentat fid-9 ta’ Novembru 2017 – Kim et vs Il-Kunsill
   (Kawża T-742/17)
   (2018/C 013/43)
   Lingwa tal-kawża: l-Ingliż
   
      Partijiet
   
   
      Rikorrenti: Il-Su Kim (Pyongyang, il-Korea ta’ Fuq), Song-Sam Kang (Hamburg, il-Ġermanja), Chun-Sik Choe (Pyongyang), Kyu-Nam Sin (Pyongyang) u Chun-San Pak (Pyongyang) (rappreżentanti: M. Lester, QC, S. Midwinter, QC, T. Brentnall u A. Stevenson, solicitors)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla r-Regolament tal-Kunsill (UE) 2017/1509, tat-30 ta’ Awwissu 2017, dwar miżuri restrittivi kontra r-Repubblika Demokratika tal-Poplu tal-Korea u li jħassar ir-Regolament (KE) Nru 329/2007, sa fejn dan japplika fil-konfront tagħhom;
            
         
               —
            
            
               tikkundanna lill-konvenut għall-ispejjeż
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw sitt motivi.
   
               1.
            
            
               L-ewwel motiv ibbażat fuq l-allegazzjoni li l-konvenut naqas milli jipprovdi motivazzjoni xierqa u suffiċjenti għall-inklużjoni tar-rikorrenti.
            
         
               2.
            
            
               It-tieni motiv ibbażat fuq l-allegazzjoni li l-konvenut kien manifestament żbaljat meta qies li xi wieħed mill-kriterji għall-elenkar fil-miżuri kkuntestati kien sodisfatt fil-każ tar-rikorrenti; ma hemm l-ebda bażi fattwali għall-inklużjoni tegħhom.
            
         
               3.
            
            
               It-tielet motiv ibbażat fuq l-allegazzjoni li l-konvenut abbuża mill-poteri tiegħu meta pprova jirrendi mingħajr effett id-dritt tar-rikorrenti għal rimedju effettiv fir-rigward tal-kontestazzjoni tagħhom għall-elenkar preċedenti ta’ isimhom skont l-Artikolu 230 TFUE u/jew li l-konvenut kiser id-dritt tar-rikorrenti għal ugwaljanza fit-trattament.
            
         
               4.
            
            
               Ir-raba’motiv ibbażat fuq l-allegazzjoni li l-konvenut kien kiser id-drittijiet tad-difiża tar-rikorrenti billi naqas milli jipprovdilhom il-provi li fuqhom huwa bbaża ruħu sabiex jerġa jelenka lir-rikorrenti.
            
         
               5.
            
            
               Il-ħames motiv ibbażat fuq l-allegazzjoni li l-konvenut kiser il-liġi dwar il-protezzjoni tad-data.
            
         
               6.
            
            
               Is-sitt motiv ibbażat fuq l-allegazzjoni li l-konvenut kiser, mingħajr ġustifikazzjoni u sproporzjonalment, id-drittijiet fundamentali tar-rikorrenti, inklużi d-drittijiet tagħhom għall-protezzjoni tal-proprjetà, tan-negozju u tar-reputazzjoni tagħhom.